Victoria lui United pe Old Trafford a menținut în viață singura șansă a echipei conduse de Erik ten Hag de a obține trofee în acest sezon și a întrerupt obiectivul lui Liverpool de a ridica patru trofee în ultimul sezon al managerului Juergen Klopp la echipă.
Scott McTominay a adus-o pe United în avantaj în minutul 10, dar Liverpool a întors meciul până la pauză cu golurile lui Alexis Mac Allister și Mohamed Salah.
Golul lui Antony din minutul 87, pentru United, a trimis meciul în prelungiri.
Harvey Elliott i-a adus din nou în avantaj pe oaspeți, încurajați de 9.000 de fani veniți la Manchester.
United, de 12 ori câștigătoare a Cupei Angliei, dar cu patru locuri sub Liverpool în clasamentul Premier League, a forțat pe final și Rashford, care a ratat o ocazie mare la sfârșitul timpului regulamentar, a făcut 3-3 în minutul 112.
Alejandro Garnacho și Diallo au plecat apoi pe contraatac, iar Diallo a marcat golul victoriei, care i-a adus și eliminarea (min. 120+1). El și-a a sărbătorit reușita prin scoaterea tricolui, gest ce i-a adus al doilea cartonaș galben și eliminarea.
Man United va întâlni în semifinala de pe 20 aprilie echipa de liga secundă Coventry.
În cealaltă semifinală se întâlnesc Manchester City și Chelsea.
(sursa: Mediafax)